L’Ajuntament de Burjassot posa en marxa Mediaprop, el servei de resolució de conflictes a través de la mediació
2025-07-24

L’Ajuntament de Burjassot posarà en marxa a partir d’aquest divendres 1 de juliol, a la Casa de Cultura, un nou servei enfocat a la resolució de conflictes alternatiu a la via judicial.

Aquest servei, finançat per la Direcció General de Reformes Democràtiques i Accés a la Justícia de la Generalitat Valenciana, respon al nom de Mediaprop i el seu objectiu és difondre entre la ciutadania la mediació com a sistema de resolució de conflictes com a alternativa a la via judicial.

En aquest servei, que funciona amb cita prèvia, es proporcionarà atenció i informació a qualsevol particular, empresa o entitat que vulga conéixer aquest sistema de resolució de conflictes de caràcter voluntari i confidencial, que pot ser utilitzat per a solucionar un gran varietat de disputes i controvèrsies: familiars, herències, conflictes empresarials, civils i mercantils…així com en els àmbit comunitari, veïnal, educatiu, etc.

L’horari d’atenció, amb cita prèvia, serà els dimarts i dijous en horari de 9.00 a 14.00 hores.